Kuopion museot

Etäopastus: Kuopion kauppiaat
2024-07-24 17:00 - 17:35 (Europe/Helsinki)
Mualimannavan markkinat ovat varmasti tuttu juttu monelle, mutta miten tuttua on kuopiolaisen kaupankäynnin historia? Kuopion kauppiaat -opastuksella käydään tiivistetysti läpi kaupungin – eli kaupan käyntiin oikeutetun paikan – vaiheita 1700-luvun alusta 1900-luvun alkupuolelle. Matkalla tutustutaan myös erinäisiin kuopiolaisiin kauppiasiin, niin tunnettuihin kauppaneuvoksiin kuin myös pienemmän skaalan toimijoihin.
Etäopastuksen kesto on noin 30–40 minuuttia.
Tarkemmat ohjeet ja liput Kuopion kaupungin verkkokaupasta!
*****
Mikä ihmeen etäopastus?
Kuopion museon ja Kuopion korttelimuseon näyttelyissä järjestetään kesän mittaan livestriimattuja opastuksia ytimekkäillä aiherajauksilla. Jos kaipaat täsmätietoa vaikkapa muinaisten mammuttien tai 1800-luvun kuopiolaisen säätyläisperheen elämästä, tule mukaan etäopastukselle – kotisohvalta tai aurinkotuolista käsin!

Tulossa olevat etäopastukset teemoineen:
Ke 31.7.2024 klo 17: Kuopion käsityöläiset. Kutoja, räätälit, suutarit, sepät… Käsityöläisten elämää Kuopiossa 1800-luvulla ja 1900-luvun alussa.
Ke 7.8.2024 klo 17: Metsän myyttiset eläimet. Karhu ja muut myyttiset kumppanit pohjoissavolaisessa kansanperinteessä.
